ශ්‍රී ලාංකිකයින් පිරිසකගේ ආරවුලක් සමථයකට පත් කිරීමට ගොස් ජීවිතය දන් දුන් එම්. ඉසෙඞ් ෂයිෆ් තරුණයාගේ ඝාතනයට සම්බන්ධ සියලූ සැකකරුවන් මේ වන විට දැඩි ඇප කොන්දේසිවලට යටත්ව නිදැල්ලේ සිටී. කෙසේ වෙතත් ඔවුන් වක‍්‍රාකාරයෙන් මෙම නඩුවේ සාක්ෂිකරුවන්ට බලපෑම් කරන බව කියති. ඒ පිළිබඳව ලැබුණු පැමිණිලි අනුව තංගල්ල අධිකරණයේදී විභාග කළ මේ නඩුව කොළඹට මාරු කිරීමට නීතිපතිවරයා ක‍්‍රියා කර ඇත. සාක්ෂිකරුවන්ට තර්ජනය කළැයි කියන සැකකරුවන් කවුරුන්දැයි හඳුනාගෙන ලබන නොවැම්බර් මස 01 වැනි දින ඔවුන්ගේ නම් අධිකරණය වෙත ඉදිරිපත් කරන ලෙස කොළඹ ප‍්‍රධාන මාහේස්ත‍්‍රාත් ගිහාන් පිලපිටිය මහතා පසුගියදා රහස් පොලිසියට නියම කළේය.